ডার্বি ড্র আর মহমেডানের কাছে ইস্টবেঙ্গলের হারের সঙ্গেই মোহনবাগানের রাস্তাটা আরও সহজ হয়ে গিয়েছিল এ বার। প্রথম থেকেই লিগ জয়ের আবহটা তৈরি করতে শুরু করেছিলেন শঙ্করলালের ছেলেরা। কখনও শীর্ষে বাগান তো কখনও বেঙ্গল। কিন্তু জোড়া হারের মাঝে একটা ড্র ইস্টবেঙ্গলকে অনেকটাই পিছিয়ে দিয়েছিল। উজ্জ্বল হয়ে উঠেছিল মোহনবাগানের লিগ জয়ের লক্ষ্য। মহমেডানের কাছে ইস্টবেঙ্গলে হারের পরই মোহনবাগানের চ্যাম্পিয়ন হওয়ার মাঝে ছিল আজকের কলকাতা কাস্টমস ম্যাচ।